༄༅། །སྐྱེས་མཆོག་རིན་ཆེན་བཟང་པོའི་རྣམ་ཐར་
ངོ་མཚར་བ་བཞུགས་སོ། །
ཁྲི་ཐང་པ་ཛྙཱ་ནས་མཛད།
ཨོཾ་སྭསྟི་སིནྣཾ། ཐམས་ཅད་མཁྱེན་པ་ལ་ཕྱག་འཚལ་ལོ། །བཀའ་དྲིན་
རྗེས་སུ་དྲན་ཕྱིར་དང༌། །ལོ་རྒྱུས་ཁུངས་སུ་བཙུན་པའི་ཕྱིར། །སྐྱེས་མཆོག་
རིན་ཆེན་བཟང་པོ་ཡི། །ལོ་རྒྱུས་མདོ་ཙམ་བྲི་བར་བྱ། །
དེ་ལ་ལོ་ཙཱ་བ་བྱང་ཆུབ་སེམས་དཔའི་གདུང་རྒྱུད་གང་ཡིན་པ། སྐུ་གར་
འཁྲུངས་པ། རབ་ཏུ་གར་བྱུང་པ། ལོ་ཙཱ་ཇི་ལྟར་བསླབས་ཤིང་། ཆོས་ཇི་
ལྟར་བསྒྱུར་བ་དང་། གནས་གཞི་དང་གཙུག་ལག་ཁང་ཇི་ལྟར་བཞེངས་ཚུལ།
བསྒོམ་སྒྲུབ་ཁྱད་པར་ཅན་གར་མཛད་པ། གནས་གང་ནས་མཁའ་སྤྱོད་དུ་
གཤེགས་པ་དང་བདུན་ནོ། །དང་པོ་གདུང་རུས། ལྷ་ཉི་མ་ཧྲུགས་ཀྱི་གདུང་
བརྒྱུད་ཡིན་པས། ཧྲུགས་ཧོར་ཞེས་ཀྱང་ཟེར་རོ། །ཞང་པོ་ཀླུ་དང་འབྲེལ་བས་
ཀླུ་ཟོར་ཞེས་ཀྱང་བྱའོ། ཁ་ཆེ་ཞེས་བྱ་བ་ནི་ཡུལ་གྱི་མིང་ངོ་། །ཡབ་ནི་བན་
ཆེན་པོ་གཞོན་ནུ་དབང་ཕྱུག །ཡུམ་ཅོག་རོ་ཟ་ཀུན་བཟང་ཤེས་རབ་བསྟན་ནོ།
དེ་གཉིས་ལ་སྲས་ལྕམ་སྲིང་བཞི་ལས། ཤེས་རབ་དབང་ཕྱུག །རིན་ཆེན་
དབང་ཕྱུག །ཡོན་ཏན་དབང་ཕྱུག །ལྕམ་མོ་ཀུན་སྲིད་ཤེས་རབ་མཚོའོ།
245
ལོ་ཙཱ་བའི་མཚན་ནི་རིན་ཆེན་དབང་ཕྱུག་གོ །གཅེན་ཁྱིམ་པའི་ཆ་བཟུང་། གཅུང་

བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
རབ་ཏུ་བྱུང་ནས་ཐུགས་ལས་ཆུང་ངུར་བཞུགས། ལྕམ་མོ་ནི་དགེ་སློང་མར་བྱས་
ནས་སྔགས་ཀྱི་ཆོས་བསླབས་ནས་བསྒྲུབས་པས་གྲུབ་པ་བརྙེས་པའི་རྣལ་འབྱོར་
མ་ཆོས་ཀྱི་སྒྲོན་མའོ། །ལོ་ཙཱ་བ་ཡུམ་གྱི་ལྷུམས་སུ་བཞུགས་པའི་ཚེ། ཡུམ་གྱི་
སྣང་བ་ལ་ཉིན་མཚན་རྟག་ཏུ་སྤྱི་གཙུག་ན་གསེར་གྱི་བྱེའུ་ཆུང་གཡུའི་མཆུ་སྡེར་
ཅན། སྙན་པའི་སྒྲ་སྣ་ཚོགས་སྒྲོགས་ཤིང་ཕུར་ཕུར་ལྷབ་ལྷབ་བྱེད་ཅིང་གནས་
བྱིའུ་ཆུང་ཡུམ་གྱི་སྤྱི་གཙུག་ཏུ་ཐིམ་ནས། གསང་གནས་ནས་གསེར་གྱི་བྱ་ཁྱུང་
པའི་སྣང་བ་ཤར་རོ། །དེ་ནས་བཙའ་བའི་དུས་ལ་བབ་ཙ་ན། གསེར་གྱི་
གཡུའི་མཆུ་སྡེར་ཅན་གཅིག་བྱུང་ནས་ཡུམ་ལ་བསྐོར་བ་ལན་གསུམ་བྱས་ནས།
246
དགུང་འཕངས་གཅོད་ཀྱིན་འགྲོ་བ་རྨི་སྟེ། དེ་ནས་ཁྱེའུ་ཤ་མདོག་སེར་བ། བྱ་
གདོང་དུ་ཡོད་པ། ཕྱག་གཡས་པའི་མཐིལ་ན་འཁོར་ལོའི་རི་མོ་ཡོད་པ་གཅིག།
རྟ་ལོའི་དབྱར་ཟླ་ཐ་ཆུང་གི་ཚེས་བཅུའི་ཉིན་མོ་སྐུ་བལྟམས་སོ། །དགུང་ལོ་
གཉིས་ལོན་ཙ་ན་ཞལ་ནས། ཨ་ཨཱ། ཨི་ཨཱི། ཞེས་གསུང་གིན། ས་ལ་རི་
མོ་འབྲི་ཡིན་ཐལ་མོ་སྦྱར་ནས་བཞད་པ་གཅིག་བྱུང་པས་ཡབ་ཀྱིས་ལས་འཕྲོ་ཅན་
གཅིག་ཡིན་ནམ་དགོངས་ནས། གོས་སེར་མོ་བསྐོན་ནས་དགེ་བསྙེན་ཙམ་དུ་
མཛད་དོ། །
གཉིས་པ་འཁྲུངས་ཡུལ་ནི། མེས་གཡུ་སྒྲ་སྟོང་བཙན་གྱི་མཆོད་པའི་ཡུལ་
སྐྱོ་ཝང་དུ་འཁྲུངས་སོ། །གསུམ་པ་རབ་ཏུ་བྱུང་བ་ནི། མཁན་པོ་ལེགས་པ་
བཟང་པོ་ལས། དགུང་ལོ་བཅུ་གསུམ་པ་ལ་མཛད་དོ། །ཟླ་བ་གཅིག་ལ་སུམ་
བརྒྱ་པ་འགྲེལ་པ་དང་བཅས་པ་ཐུགས་སུ་ཆུད་དོ། །བཞི་པ་ལོ་ཙཱ་ཇི་ལྟར་བསླབས་
པ་ནི། དགུང་ལོ་བཅུ་བདུན་ལོན་ཙ་ན། ཨུ་རྒྱན་ཡུལ་གྱི་པཎྜི་ཏ་གཅིག་བྱོན་

ལོ་ཆེན་རིན་ཆེན་བཟང་པོའི་བཀའ་འབུམ་བཞུགས།
ནས། ཡུམ་ལ་གདན་ཕྱུང་སྐད་ནས་གྲངས་པའི་ཕྱི་དེ་ཞག །པཎྜི་ཏའི་རྒྱ་དཔེ་
བེའུ་བུམ་ལེགས་མོ་གཅིག་ལས་པ་གཟིགས་པས། འདིའི་ནང་ན་གདམས་
ངག་ཁྱད་པར་ཅན་འདྲ་བཞུགས་ནས་འོང་སྟེ། རྒྱ་ཡིག་མི་ཤེས་དགོངས་ནས།
ཤིང་གི་གྲིབ་མ་གཅིག་ལ་གཟིམས་ནས་བཞུགས་པ་དང་། མནལ་དུ་སོང་
བའི་མནལ་ལམ་དུ། བུད་མེད་ཤ་རྩ་དམར་བ། རིན་པོ་ཆེའི་ཅོད་པན་དང་
དར་དཔྱངས་ཤམ་བུ་དོ་ཤལ་རྣམས་ཀྱིས་བརྒྱན་པ། ལག་པ་གཡོན་པ་མེ་ཏོག་
སྤར་གང་ཐོགས་པ། གཡས་པ་ཌ་མ་རུ་འཁྲོལ་བ་གཅིག་དབུ་སྔས་སུ་ཡོང་
ནས་འདི་སྐད་ཟེར་རོ། །སྲིན་བུའི་ཁ་ཆུས་རང་ལུས་བཅིངས་པ་ལྟར། །ཡུལ་
ལ་ཞེན་པས་བདུད་ཀྱི་རྒྱ་རུ་ཚུད། །བདེ་འགྲོ་ཐར་པ་འདོད་པའི་མི་སུ་དག །
ལྷོ་ནུབ་ཁ་ཆེའི་ཡུལ་དུ་ཕྱིན་ན་བདེ། །ཞེས་ཟེར་བ་ཐོས་ཏེ། མནལ་སད་
པ་དང་། ལུས་རྔུལ་ནས་ཆུར་ཞུགས་པ་བཞིན་དུ་སོང་། ཐུགས་ཀྱང་ཤིན་ཏུ་
འཕྱོས། སླར་ཁྱིམ་དུ་གཤེགས་སོ། །དེ་ནས་ལོ་ཙཱ་བའི་ཐུགས་དགོངས་ལ།
བདག་ལ་མཁའ་འགྲོ་མའི་ལུང་བསྟན་ནས། ཁ་ཆེར་མ་ཕྱིན་ན། སྲོག་དང་
ཆོས་ཀྱི་བར་ཆད་དུ་འགྲོ་བར་འདུག །འགྲོ་ན་ས་རྒྱུས་ཀྱང་མེད་ལ། ཕ་མ་
གཉིས་ཀྱི་སེམས་ཀྱང་བཀྲུགས་ན། བདག་ལ་བག་ཆགས་ངན་པ་འགོས་པར་
འདུག་པས། ཇི་ལྟར་བྱར་སྙམ་ནས་ཐུགས་འཁོར་ཞིང་བཞུགས་པ་ལས། ཡུམ་
གྱིས་སྲས་ཀྱི་གདོང་པ་ལ་བལྟས་པས། སྔར་བས་ཤིན་ཏུ་ནག་པར་གཟིགས་
ནས། བུ་ན་བའམ་སྡུག་བསྔལ་ཅི་བྱུང་དྲིས་པས། སྔར་གྱི་ལོ་རྒྱུས་རྣམས་
ཞིབ་ཏུ་སྨྲས་སོ། །དེ་ནས་ཡབ་ཡུམ་དང་མཆེད་ཟླ་རྣམས་ཀྱིས་བགྲོས་བྱས་ཏེ།
247
བུ་འདི་མ་བཏང་ན་བར་ཆད་དུ་འགྱུར་ཉེན་འདུག་པས། བཏང་དགོས་ཞེས་

༢) བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
248
བགྲོས་བྱས་ནས་ཁོང་ཁ་ཆེའི་ཡུལ་དུ་གཤེགས་པར་བྱས་སོ། །དེ་ནས་ཁོང་
པའི་ཨ་པོ་དགེ་བསྙེན་རྩེ་མོ་བྱ་བ་གཅིག་ལ་རོགས་བཅོལ་ནས། ཕག་ལོ་དགུང་
ལོ་བཅོ་བརྒྱད་ལོན་ཙ་ན། གཡུལ་ཐོན་པ་དང་། འགྲོན་བུ་དྲུག་བརྒྱ་ཙམ་
དང་། ཡུམ་གྱིས་ཞིམ་ལ་གཤིན་པའི་གསོལ་ཟས་མང་དུ་བསྐུར། ན་བཟའ་
བག་རུལ་དུ་བྱས་ཏེ་ཆས་པ་ལས། མགུར་ཆམ་དྲག་པོ་གཅིག་གིས་ཞག་འགའ་
ཆག །དེ་དུས་ལྷ་བླ་མའི་ཐུགས་ལམ་དུ། སྤྱན་རས་གཟིགས་ཀྱིས་ཐུགས་
ཁར་སྲིན་ལག་གིས་རེག་མཛད་ནས། བུ་གཅིག་སྨོན་ལམ་དག་པས་ཁ་བའི་
ལྗོངས་སུ་འཁྲུངས། །ལུང་བསྟན་པའི་གཞི་འཛིན་བྱའི་གདོང་པ་ཅན། །ལྷོ་
ནུབ་ཁ་ཆེའི་ཡུལ་དུ་འགྲོ་བ་ལ། །འཚོ་བའི་ཡོ་བྱ་དོན་ཅན་སྙིང་པོ་ལོངས། །
གསུངས་པའི་རྗེས་ལ་མི་སྣང་བར་སོང་ངོ་། །ལུང་བསྟན་བྱུང་པ་ལ་དྲི་བ་བྱ་
དགོས་སྙམ་ནས་དྲིས་པས། བན་ཆེན་པོའི་སྲས་བར་པ་ཁ་ཆེར་བཞུད་པ་ལ།
མགུར་ཆམ་བྱུང་ནས་ཞག་འགའ་ཆག །ཞུས་པས། ང་ལ་ལུང་བསྟན་ཡོད་
པས་ཤོག་གྱིས། བན་ང་རང་གི་བླུན་པོ་ཡིན་པ་ལ། ང་ལ་མ་ཞུས་པར་བུ་གཏོང་
བ་མི་འཐད་གསུངས་ནས། མང་འོར་བ་དགེ་ལྡན་སྤྱན་འདྲེན་དུ་བཏང་བས་
བྱོན། གསེར་སྲང་བཅུ་གཉིས་རྔ་ལ་བཏུམས་ནས་བརྫ་ངས། ལམ་རིམ་པ་
བཞི་པ་ཡང་གསུངས། ཚར་གཅིག་ལ་མཁྱེན། ལྷ་བླ་མའི་ཞལ་ནས། བསྟན་
པ་ལ་ཕན་ནས་མཆི། སྤྱན་རས་གཟིགས་ཀྱི་ཐུགས་རྗེས་བཟུང་ནས། འུ་
མཁའ་སྤྱོད་དུ་མཇལ་མཆི་གསུང་། རོང་ཆུང་པ་བློ་བདེ་དང་། ཀྱི་ནོར་བ་
གྲུབ་པ་གཉིས་རོགས་ལ་བརྫངས། ཁོ་པ་ཤི་ཡིས་དོགས་ནས་ཕྱི་ཕྱག་བྱས་
ནས་མ་བྱོན། དེར་མས་ཉུག་ཏིའི་མོན་འཁྱམས་པ་ས་རྒྱུས་ཤེས་པ་གཅིག་དང་

ལོ་ཆེན་རིན་ཆེན་བཟང་པོའི་བཀའ་འབུམ་བཞུགས།
འགྲོགས་ནས། གར་ཞ་ལ་བཤུལ་ཐོན་ནས། ལྡོམ་བུ་མཛད་ཀྱིན་གཤེགས་
སོ༑ ༑དེ་ནས་ཟླ་གཅིག་ཞག་གསུམ་གྱི་ངོ་ལ་ཀེ་རི་ཀ་བྱ་བའི་ཡུལ་དུ་སླེབས་པ་
དང༌། རོགས་པོ་ཉུག་ཏི་བ་རྒྱུ་འགྲུལ་འཚེར་ནས། ཕྱི་ཕྱག་བྱས་མ་བྱུང་ངོ་།
ཁོང་པ་དཔོན་གཡོག་གིས་ཁྱི་ལྤགས་མདོམ་ལ་དཀྲིས་ནས། དེ་ནས་ཞག་
གསུམ་གྱི་ལམ་དུ་བསྐྱོད་པ་དང་། མ་ཧཱ་སང་ག་ལ་བྱ་བའི་ཟམ་པ་ཆེན་པོ་གཅིག་
ཏུ༑ ཤོ་གམ་འདོད་པའི་ཕྲང་བསྲུང་བའི་གྲོང་གསུམ་ཡོད་པ་ལས། འགྲོན་
བུ་ལྔ་བཅུ་ཙམ་བྱིན་ནས། ནུབ་གཅིག་ཞེ་འཚེར་བ་ལ་དེར་གཟིམས་སོ། །
ནངས་པར་ནམ་ལངས་པ་དང་། ཟམ་པ་བརྒལ་ནས་བསྐྱོད་པས། ཟམ་པའི་
སུམ་གཉིས་ཙམ་ཐོན་ཙ་ན། རོགས་པོ་ནད་དྲག་པོས་ཟིན་ནས་ཤི་ལ་ཐུག་པ་
དང་། ཁོང་རང་ཡང་སྐུ་ལུས་ཤིན་ཏུ་ངལ་བས་མནལ་དུ་སོང་ངོ༌། །སྐབས་
དེར། ཤི་གྱིད་ཀྱི་ཆོམ་རྐུན་གསུམ་ཞིག་རྒྱུ་འགྲུལ་བྱེད་པ་དང་འཛོམ་དུ་ཉེ་བ་
ལས། ཐུགས་ལམ་དུ། སྔར་གྱི་ཡུལ་དུ་ལུང་བསྟན་པའི་མཁའ་འགྲོ་མ་ཡོང་
ནས། བུ་ལོངས་ཤིག །ནད་པ་ལ་ནི་མདངས་ཀྱི་ཟམ་འཕྲང་ན་ཆོས་ལ་མི་
དགའ་བའི་གནོད་སྦྱིན་མོ་གཅིག་ཡོད་པ་དེས། བར་ཆད་བྱེད་པར་རྩོམ་པ་
ཡིན། དེ་བདག་གིས་བཟློག་ནས་ནད་མྱུར་བ་སོས་པར་འདུག་སྟེ། ཤི་གྱིད་
ཀྱི་ཇག་པ་བྱུང་ངོ་། །ལམ་གོལ་བར་འདུག་ལ། བླ་མ་དཀོན་མཆོག་ལ་གསོལ་
བ་ཐོབ་ཅིག །ཅེས་ཟེར་བའི་སྒྲ་ཐོས་ཏེ། སྐག་གིན་བཞེངས་ནས་ནད་པ་ལག་
ནས་ཁྲིད་དེ། བླ་མ་དཀོན་མཆོག་ལ་གསོལ་བ་འདེབས་ཀྱིན་གོམ་པ་བཞི་བཅུ་
ཙམ་སྤོས་ནས། སླར་གཟིགས་པ་དང་། ད་ཅིའི་བཞུགས་ས་རུ་ཤི་གྱིད་ཀྱི་
249
ཇག་པ་རྣམས་མཚོན་ཆ་རྣམས་བཏོན་ནས་སླེབས་སོ། །དཀོན་མཆོག་གི་སྐུ་

༣༥༽ བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
250
སྐྱབས་དང་། མཁའ་འགྲོ་མའི་བྱིན་བརླབས་ཀྱིས། ཁོང་མ་མཐོང་བར་
ལམ་དྲང་པོ་ལ་ཞུགས་ནས་སོང་ངོ་། དེ་ནས་དར་གཅིག་བཞུགས་པ་དང་།
ནད་པ་ཡང་སོས་སོ། །ཇག་པའི་འཇིགས་པ་དང་བྲལ། དབུགས་ཕྱུང་ནས་
དགའ་ཞིང་སྤྲོ་བའི་སེམས་ཀྱི་ལ་མཐོན་པོ་དེ་རྒལ་ནས་གཤེགས་པ་དང་། ཟ་
མ་གསོལ་དུ་གསོལ་ཆས་ཅི་ཡང་མི་མངའ་སྟེ། ནགས་གསེབ་ཀྱི་བཤུལ་ཁ་
ཅིག་ན་ཡར་གཤེགས་པ་དང་རྒན་མོ་མ་མད་གཉིས་པ་གཅིག་འབྲས་ཁུར་རེ་
ཁུར་ནས་སོང་བ་དང་འཕྲད་པ་དེ་ལ་ཕྱག་བཟེད་པས། འབྲས་སྦར་མོ་བཞི་
བཞི་ཕུལ་ནས། འབྲས་ཆན་བཀོལ་ནས་གསོལ་བས་གྱ་ནོམ་པར་གྱུར་ཏོ།
དེ་ནས་སྦྱིན་ལན་གསུང་གིན་ཐུགས་དགོངས་ལ། རྒན་མོ་མ་སྨད་འདི་གཉིས་
ནི་མ་དང་སྲིང་མོའི་དོན་དུ་བྱུང་པས། དྲིན་ལན་དུ། རྒན་མོ་ལ་སང་ཤེད་
གཅིག་དྲིན་ལན་གཅིག་བཏབ་དགོས་དགོངས་ནས། རྒན་མོ་ལ་ཁྱོད་ཀྱི་སྐྲའི་
རྩེ་མོ་ནས་དུམ་གཅིག་བླང་ཞེས་ཕྱག་བརྡའ་མཛད་པས། རྒན་མོ་ཤིན་ཏུ་སེམས་
དཀར་བ་གཅིག་ཡོད་པས། དགོས་ན་སྐྲ་རངས་པ་ཆོད་ཅིག་ཅེས་ལག་བརྡའ་
བྱེད། དེར་ཁོང་གི་བ་སོའི་ཐུགས་རྗེ་ཆེན་པོ་ཚོན་གང་པ་ཙམ་གཅིག་མངའ་བ་
བཏོན་ནས། ཙེ་ཏྲིའི་དཔེ་མཛད། འདིར་བསྲེ་བའི་ཚོད་ཡིན་ཞེས་ཕྱག་བརྡའ་
མཛད་པས། རྒན་མོ་རྗེས་སུ་ཡི་རང་ནས། སྐྲའི་རྩེ་ནས་དུམ་གཅིག་བཅད་
ནས་ཕུལ་ཏེ། ཕྱག་བཙལ་ནས། ལྕེ་ལ་ལག་པ་ཉུག་གིན་འདི་ཆད་ནས་མེད་
ཟེར་ཞིང་མཆི་མ་བཏོན་ནས་སོང་ངོ༌། །དེ་རུ་ཁོང་ཡང་ཐུགས་རྗེ་སྐྱེས་ནས་
མཆི་མ་གཅིག་ཤོར་གསུང་། ཕྱིས་ཁ་ཆེ་རུ་རྒན་མོའི་དོན་དུ་རི་ཏིའི་མཆོད་རྟེན་
——————
བཞེངས་ནས། ཙེ་ཏྲི་མང་དུ་བཏབ་བོ། །དེ་ནས་ཉི་མ་ཕྱེད་ཙམ་དུ་བསྐྱོད་པ

ལོ་ཆེན་རིན་ཆེན་བཟང་པོའི་བཀའ་འབུམ་བཞུགས།
དང་། ཁ་ཆེའི་ཡུལ་སྣ་ཟིན་ཏེ། བྲམ་ཟེ་གྲོང་བདུན་པ་གཅིག་ཏུ་སླེབས་ནས།
དེ་རུ་ཟླ་བ་གཅིག་ཏུ་བཞུགས་ནས། འཕྲལ་སྐད་ཨེན་ཙམ་ཞིག་བསླབས་
སོ༑ ༑དེ་ནས་ཞག་གི་ཤུལ་དུ་བསྐྱོད་པ་དང་། ཤིང་དྲུང་གཅིག་ན་ཛོ་ཀི་གཅེར་
བུ་པ་གཅིག་དང་མཇལ་ནས། ཛོ་ཀིས་ལོ་ཙཱ་བའི་མགོ་ལ་གླིང་བུ་ལན་གསུམ་
བརྒྱབ་ནས། ནགས་གསེབ་ཏུ་གར་གཤེགས་ཆ་མེད་དོ། །ཕྱིས་གྲུབ་པ་བརྙེས་
པའི་རྣལ་འབྱོར་པ་རཏྣ་སིད་དྷི་སྟེ། གྲུབ་ཐོབ་རིན་ཆེན་དངོས་གྲུབ་ཅེས་བྱ་བ།
དེ་དུས་བྱིན་བརླབས་ལ་བྱོན་པ་ཡིན་པར་འདུག་སྟེ།
ཞལ་མ་ཚོར་བས་འགྱོད་
པ་དྲག་པོ་སྐྱེས་གསུང་། དེ་ནས་ཅུང་ཟད་ཡར་གཤེགས་པ་དང་། སྟག་གྲུས་
མ་གཅིག་དང་འཕྲད་པ་ལ། ནགས་གསེབ་ནས་མི་རྐང་གི་གླིང་བུ་གཅིག་སེང་
ཞེས་པའི་སྒྲ་གཅིག་གྲགས་པས། སྟག་གྲུས་མ་ལོགས་ལ་བཟུར་ནས་སོང་སྟེ།
ད་ཅིའི་ཛོ་གིའི་བྱིན་བརླབས་ཡིན་པར་ཤེས་ནས། མོས་གུས་དྲག་པོ་སྐྱེས་གསུང་།
དེ་ནས་ཅུང་ཟད་གཅིག་ཕར་གཤེགས་པ་དང་། ཚོང་པ་མང་པོ་དང་འཇལ་
ནས། བསོད་སྙོམས་མཛད་པས། འབྲས་མང་པོ་འབུལ་དུ་བྱུང་ངོ་། །དེ་
ནས་ནུབ་གཅིག་ཚོང་པ་དེ་ཀུན་གྱི་ཙ་རུ་གཟིམས་ནས། ཕྱིས་དེ་ཞག་ལམ་རྒྱུས་
ལེགས་མོ་དྲིས་ནས། ཉི་མ་དྲོས་ཀྱི་བར་དུ་བྱོན་པས། ཀཱ་ལ་ཙཱ་ཀྲི་ཞེས་བྱ་
བའི་གྲོང་དུ་སླེབས་སོ། །ཐོག་མར་ཁ་ཆེའི་བྱིས་པ་རྣམས་ཡོང་ནས། འདི་ལྟ་
བུའི་རྨ་ར་མེད་ལ་ལུས་པོ་སེར་པོའི་མི་གཅིག་ལྟོས་ཟེར་གྱིན་ག་ཞ་མང་པོ་བྱེད་
དུ་བྱུང་ངོ༌། །དེ་ནས་ཁྱིམ་བདག་རྒན་པོ་གཅིག་ལ་གནས་ས་གཡར་ནས། ཞག་
འགའ་བཞུགས་ཏེ། ཞག་གཅིག་གྲོང་གི་དབུས་སུ་བསོད་སྙོམས་ལ་བྱོན་པས།
251
བྲམ་ཟེ་རྒན་པོ་གཅིག་དང་འཇལ་ནས། ལག་རིས་གཟིགས་པས། བྲམ་ཟེ་

(0) བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
ཅང་མི་སྨྲ་བར་ཁྱིམ་ལ་སོང་ངོ་། །དར་གཅིག་ཙ་ན། དངུལ་གྱི་ཕོར་པ་གཅིག་
མེ་ཏོག་གིས་བཀའ་ནས། ཁོང་ལ་ཕུལ་ཏེ་ཕྱག་འཚལ་དུ་བྱུང་པ་དང་ཁོང་གིས་
མ་བསྣམས་པས་ཐུ་བ་ནས་འཇུས་ཀྱིན་ཕུལ་ཏེ། ཁྱེད་ཚེ་རབས་ནས་ཚེ་རབས་
སུ་ཚོགས་བསགས་པའི་ལས་ཅན་གཅིག་འདུག་པས། ཚེ་འདི་ལའང་ཆོས་
མང་དུ་ཤེས་ཤིང་། སེམས་ཅན་ལ་ཕན་མང་དུ་ཐོགས་པར་འདུག་གིས། བདག་
གིས་ཕུལ་བའི་མེ་ཏོག་དང་ཕོར་བུ་འདི་ཁྱོད་ཀྱིས་ལོངས་ཤིག །ཟེར་ནས། ཁོང་
གིས་ཕྱག་ཏུ་བླངས་ནས། བོད་ཀྱི་སྐད་དུ། ཡོན་བསྔོ་བ་མཛད་པས། མི་
གཞན་ཀུན་གྱིས་སྔར་བོད་སྐད་མ་ཐོས་པས། བཞད་གད་དང་གད་མོ་རུ་བྱེད།
བྲམ་ཟེ་ནི་རྗེས་སུ་ཡི་རངས་ནས་ཁྱིམ་དུ་སོང་ངོ་། །དེ་ནས་ཀ་ལ་ཙ་ཀྲིའི་གྲོང་
252
དེ་ནས་ཅུང་ཟད་ཤར་ངོས་སུ་གཤེགས་པ་དང་། གྲོང་ཁྱེར་ཀ་ལི་བྱ་བའི་དབུས།
ལོ་ག་ཀིརྟི་མ་ཧཱ་བྷི་ཧ་ར་བྱ་བའི་གཙུག་ལག་ཁང་དུ་བྱོན་པས། པཎྜི་ཏ་གུ་ཎ་
མི་ཏྲ་ཞེས་བྱ་བ་རིག་པའི་གནས་ལྔ་ལ་མ་རྨོངས་པ་ཁྱད་པར་ཅན་གཅིག་པཎ་
ཆུང་ལྔ་བརྒྱ་ཙམ་གཅིག་ལ་ཆོས་སྟོན་ཅིག་བཞུགས་པ་དང་མཇལ་ནས་སྔར་
བྲམ་ཟེས་ཕུལ་བའི་དངུལ་གྱི་ཕོར་བུ